LidanRubinov/Halacha-QA huggingface dataset:
שאלה: אהבה: יש בחורה כל שהי שאני מכיר כבר תקופה,יש בנינו ממש כימיה טובה ואני מרגיש שהיא בישבלי שה שלח לי מתנה משמיים במיוחד בישבלי אבל אני לא יודע לאיפה היא לוקחת את זה. בעקבות זה כאחד שהיה פוגם בברית ושהיה לו ממש קשה להפסיק לקחתי על עצמי באחת התפילות להפסיק לפגום בכדי שכן ייצא לי משהו רציני איתה. לאחר תקופה מסויימת שלא פגמתי ועמדתי בהבטחתי היחסים נשארו רק על גדר ידידים טובים ולא יותר מזה ובקבות זאת החלטתי גם לקרוא 2 פרקי כל יום לזיווגי איתה ו פעם בשבוע לקרוא תיקון הכללי ולתת צדקה מידי יום. הרב אני מרגיש בן אדם יותר טוב איתה מבחינת כל המידות שלי אני יותר רגוע לא פוגם יותר אבל חסר לי הקשר הרציני הזה איתה ואני כן רוצה אותה ממש.אני אוהב אותה. אז אם יש איזה שהיא סגולה לקרוא כל יום אם יש איזה קבלה או עזרה שאתה יכול לתת לי אני ישמח מאד. או שפשוט אתה אומר להגיד לה אני אוהב אותך! ושה יעזור לנו. מראש הרב אוהב אותך אני צריך את העזרה שלך.
תשובה: ב"ה, תפתחתאיתה את הנושא, ותשאל אותה בנחת, היכן היא עומדת בענין הקשר? מה היא חושבת על העתיד? מה אתם יכולים לעשות כדי לקדם את הקשר. כל הקבלות הרוחניות הם טובות ומועילות אבל כדי לחזק קשר עם הבחורה צריך לדבר איתה על זה. בהצלחה, דני ארגמן
שאלה: כניסה למקום שפתוח בשבת: אני מתגורר בישוב מעורב חילוניים ודתיים יחד. בישוב יש בריכת שחייה הפתוחה בשבת. האם מותר לי להכנס לבריכה ביום חול? האם קיימת הלכה האוסרת על כך? הרי ידוע לי שגם חמת גדר שבטבריה פתוחה בשבת וגם חופי הרחצה המוכרזים פתוחים בשבת. אז מה ההלכה אומרת בנושא? שבוע טוב
תשובה: ב"ה, מעיקר הדין מותר. דני ארגמן
שאלה: התחזקות - זוגיות: הנני בחור בן 30,כל חיי הייתי חילוני גמור (גדלתי וחונכתי כחילוני ללא מצוות, חגים ואפילו לא כיפור) במשך השנה האחרונה התחזקתי נורא: משתדל ללכת למקווה פעם בשבוע משתדל להתפלל 3 תפילות ומשתדל להניח תפילין.ומתי שיכולתי אז גם תענית אסתר משתדל מדי פעם גם לקבוע עיתים לתורה ולתת צדקה כשאפשר משתדל עד כמה שאני יכול לעשות מעשים טובים וללמוד על שמירת המידות וכו לפני שהתחלתי להתחזק הכרתי בחורה חילונית שאיננה רוצה להתחזק ולחזור בתשובה אנחנו בערך שנה ביחד היא איננה מאמינה ואיננה רוצה שאשמור שבת כי לדבריה לא נוכל לנסוע יחד ולעשות כל מה שאנחנו עושים היום שזה בעיקר לחלל שבת בבית ובפהרסיה אני כן מאוד רוצה לשמור שבת והיא איננה מעוניינת ולדבריה אם אשמור שבת לא אוכל להיות איתה.רציתי לדעת מה ניתן לעשות במקרה הזה? האם לוותר או האם יש סיכוי שדעתה תשתנה לצערי היא מאוד רחוקה מהדת.ואני רק רוצה להתקרב על ההקשבה וההעזרה שלכם
תשובה: כל מפגש בין בני אדם הוא יצירה חד פעמית. אין מפגש דומה למשנהו. לפעמים איש ואישה, שאחד מתחזק והאחד רחוק, השפיעו האחד על השני לכיוון ההתחזקות  לעתים הם השפיעו האחד על השני לטובת ויתור על ההתחזקות  לעתים הם נפרדו   כי הם לא הצליחו לגשר ביניהם  לעתים הם החליטו לחיות ביחד, בדגמים שונים. לאמור: אי אפשר לתת תשובה אחת שהיא נכונה לכולם. הסוגיה מסובכת בשל המציאות שההתחזקות אינה "גיבנת" שמהווה תוספת, אלא היא הופכת להיות חלק מהזהות של האדם, ומהותו הפנימית. לפיכך, כל הקשר בין בני הזוג מתחיל במקום מעט בעייתי, כי הם לא שותפים בנושא כל כך מהותי לדמותו של האדם. מניסיוני למדתי כי אי אפשר לבנות על זה שהיא תשנה את דעתה בהמשך   יכול להיות שכן ויכול להיות שלא, ובשל כך אי אפשר להבטיח שום דבר, ואי אפשר לוודא מראש מה יקרה. על כן, מה שאתה צריך לברר הוא את היכולת שלכם לחיות ביחד גם אם אף אחד מכם לא ישתנה. אם אתה מעריך כי יכולת כזו קיימת   המשך לבחון האם אתה רוצה להתחתן דווקא איתה  אם אתה מעריך כי אין להם אופק במצב בו אתם נמצאים, כיוון שאי אפשר לוודא שהיא תשתנה, וכיוון שאתה עצמך לא רוצה להשתנות   אזי יהיה נכון להיפרד עכשיו ולא להכאיב לעצמכם עוד יותר בעתיד. לכן, כדאי שתברר ביניכם את הנקודה של החיים המשותפים, ולפי זה תחליט. והרבה שמחה
שאלה: חינוך: אני ב ה נשואה עם ילדה, רציתי בבקשה לבקש מידע מפורט ככל האפשר לגבי נושא מסוים. אז כך, ב ה אני מתחברת מאד יפה עם בנות בגיל העשרה. ואחת מהן שאלה אותי מה כל כך מזיק בקשר בין בנים לבנות לפני חתונה ובכלל? וכן מה הבעיה להיות בקשר עם בנים ושמתחתנים או מתכונים להיות בכיוון חתונה אז עוזבים קשרים אילו,? קשר רק להעברת זמן מה הבעיה.? הסברתי לה מה שהצלחתי להסביר, שככל שמגיעים ללא קשרים כאלו לפני חתונה אז חיים עם הבעל באהבה שלימה יותר ועוד., אבל, אני מרגישה שאני צריכה הסבר יותר עמוק ומשכנע בפרט לגיל כזה שהכל זועק בחוץ. אשמח מאד לתשובה מפורטת ומשכנעת, מראש ו
תשובה: א. כטבעו של עולם הדברים מורכבים ולכן קשה מאוד להעניק תשובה מוחלטת אשר תעקר לגמרי את הרצון לחברות בגילאים אלו. ישנו יסוד חברתי וכן נפשי המפיק רבות מקשר עם בן זוג ולכן צריך להבין כי אף תשובה שתנתן לא תהיה מוחלטת ומלאה. ב. הלכתית - בקשר שאיננו למטרות חתונה יש בעיות הלכתיות רבות אשר קשה מאוד לא להתקל בהן. גם זוג שמאוד מתאמץ להקפיד על ההרחקות הנדרשות יגיע למקומות אלו (הסתכלות באישה, שיחה בטלה, הרהורי עבירה והוצאת זרע לבטלה). למעשה, קשר בין גבר ואישה בהגדרה שואף למימוש פיזיולוגי באופן טבעי ולכן כל קשר שאיננו מכיל מרכיב זה גוזר ייסורים קשים על בני הזוג ולחלופין פגיעה אנושה בשמירה על ההלכה. ג. נפשית - מציאת בן זוג או בת זוג אמנם משלימה את החצאים אולם בבסיסו של עניין אדם צריך לגשת לקשר ממקום בריא ותקין ולא ממקום מעורער. פעמים רבות קשר בגילאים כאלו מגיע ממקום נפשי לא יציב מספיק. זאת ועוד, קשר הנבנה מתוך נישואים נהנה מדינמיות והתפתחות של משפחה והתמודדות עם אתגרים בניגוד לקשר של נערים ונערות אשר פעמים רבות מתבוסס בתוך עצמו ונגרר למשחקים של פרידות, וויכוחים והסתבכויות אינסופיות. ד. ראשוניות - את הנקודה הזאת כבר הזכרת בדבריך. רק אוסיף כי בניין זוגיות לאחר קשר ממושך (כפי שמקובל בעולם החילוני) כביכול הינו בעל יתרונות מסויימים. אולם למעשה הרגלים שכאלו יוצרים מצב של חוסר מנוחה מתמיד וחיפוש אחר  האישה המושלמת  או  הגבר המושלם. פעמים רבות חיפוש זה מונע משאיפה אשר אין בה אמת ויוצרת קושי עמוק בהמשך להצליח לכרות ברית שלמה עם בן הזוג. היתרון של הימנעות מקשר מוקדם נעוץ דווקא ב חוסר המקצועיות והנסיון  של הצדדים המאפשרים לבני הזוג להתחתן ולבנות את ביתם מתוך אמונה והתפתחות מבלי לנסות לחרוג כל הזמן ולבקש לרענן כל הזמן את הקשר עם בן זוג אחר. אביאל
שאלה: דיני אבלות מצבה: הנני חילונית. לפני כחודש וחצי כמעט חודשיים נפטרו סבי וסבתי באותו היום בהפרש של חצי שעה במקומות שונים. לצערי הרב דודי שלקח על עצמו את הטיפול במצבה התעקב ומכך שדודתי חזרה יום למחרת מחול לא נערכה אזכרה של 30 כיאות ולא נעשתה מצבה בזמן. אבי הקפיד ללכת מדי שישי לבית הכנסת לומר קדיש אך עדיין מקנן בי פחד וחשש משום שנאמר לי ע"י אדם דתי כי מזיקים יכולים להכנס לקבר כאשר אין מצבה. רציתי לדעת האם הדבר אכן נכון ואם כן אחרי ששמנו מצבה ( כחודשיים לאחר הפטירה) עדיין יכולים להשאר מזיקים שכאלה שיכולים להטריד את נשמתם דל סבי וסבתי. ב והערכה רבה
תשובה: יש להזדרז לעשות מצבה כמנהג ישראל ולא להמתין. שדים וכד  אינם הנושא, העיקר הוא לדבוק במנהג ישראל שהוא רצון ד, וכל עיכוב אינו טוב לנשמת הנפטרים ולכם. לאחר שתבנו הכל כמנהג, תהיה מנוחה כראוי. מן השמים תנוחמו
שאלה: ברכה לשמירה על ההיריון: לכל קוראי השאלה. בבקשה תצילו אותי. אמא שלי סבלה כרגע מדימום והיא בהיריון. אילו ברכות עליי להגיד כדי לשמור על העובר ועלייה? בבקשה תעזרו לי. עידו (שם בדוי)
תשובה: ב"ה, כל תפילה טובה, פרקי תהילים, צדקה ותשובה. דני ארגמן
שאלה: קניית אבטיח מ  בסטה  : האם מותר לקנות אבטיח ממוכרים משווק ישיר ללא פיקוח כשרות (בסטות למינהם או רכבים מסחריים בצידי הדרך)? מה הדין בדיעבד? ב מראש ו יוגב.
תשובה: מותר, ותפריש תו"מ מספק בלי ברכה.
שאלה: אחדות ישראל: קראתי עכשיו תגובות של אנשים חרדים (!!!) על כתבה בכיכר השבת. כמה שנאה בין ספרדים לאשכנזים ובין אשכנזים לספרדים?!?! למה? בא לי לבכות!!!! על זה נחרב הבית ויש לנו גלות וסבל!!!! למה הם עושים את זה?!?!?!?!?!?!?!
תשובה: זה כאב ממקום אמיתי, ולא נותר לי אלא להצטרף לכאב שלך. בשנאת חינם נחרב בית המקדש, ורק באהבת חינם יבנה. נשתדל להיות כולנו "כאיש אחד בלב אחד" ונזכה לקבל את התורה! אני מצרף שיר שכתב הרב קוק: הצדיקים הטהורים, אינם קובלים על הרשעה אלא מוסיפים צדק אינם קובלים על הכפירה אלא מוסיפים אמונה אינם קובלים על הבערות אלא מוסיפים חוכמה.
שאלה: זיווג: לרב, התחלתי בקשר עם מישהי ממש נחמדה שנשמע שאולי יכול להתפתח בעז"ה למקום רציני. הבעיה שהיא באה מבית חילוני והיא חוזרת בתשובה לאט לאט. כרגע הבעיה מתמקדת בהורים שלה: הם עורכי דים-שניהם, חילוניים, ויש להם משרד והם מתעסקים בהכל היא אמרה לי, מקרקעין, גירושין, נזיקין וכו. כלומר הכסף שלהם הוא כסף. אני לא רוצה לחיות עם חשש גזל או עבירה על איסורי דיאורייתא האם עליי להפסיק את הקשר איתה בגלל ההורים? אני אף-פעם לא אדע כנראה מה בדיוק הם עושים במיוחד עכשיו שאני עדיין בגדר זר. מה עליי לעשות, גם היא מסיימת עריכת דין וכנראה רוצה להתמחות בפלילים אבל כרגע כנראה תהיה עם ההורים שלה.אני ממש הייתי רוצה לראות לאן הקשר יכול להמשיך, נראה שגם היא. וגם נראה ששהורים שלי ושלה מעוניינים. מה אעשה הרב? הרי בטוח ששהורים שלה יירצו לעזור לנו לדוג בהוצאות וכו. אני ממש לא יודע מה לעשות. האם ניתן לתלות שאולי מה שהם נותנים מגיע ממה שכן מותר?
תשובה: אינני חושב שהבעיה שאתה מציג, צריכה לגרום להפסקת הקשר. אם הבחורה טובה ונאה בעיניך, יראת שמים ובעלת מידות   אין מקצועם של ההורים צריך להוות מניעה. גם עורכי דין, מרוויחים ביושר את כספם, ויש הרבה יראי שמים העוסקים במקצוע זה. לכן, לא צריך להעלות ספקות בנושא, אלא להתרכז בבירור הקשר עצמו עם הבחורה. ובהצלחה.
שאלה: ou דומה לאיזה הכשר בארץ: אני מארחת זוג אמריקאים חרדים. הם אוכלים בארה"ב הכשר OU בשרי חלבי. בארץ למה אפשר להשוות את ההכשר? רבנות מהדרין? בד"צ? אשמח להכוונה
תשובה: כל אחד והמנהגים שלו לחומרא. למעשה רבנות מהדרין יותר מחמירה ברוב הדברים מהכשר ou. תשאלי אותם מה יהיה הנח ביותר עבורם.
שאלה: האיסור "בל תשחית": הרב! לגבי האיסור "בל תשחית" - האם הכוונה לכל האוכלים? ההיגיון שלי אומר שיש מאכלים שהאיסור לא חל עליהם, מאחר שבאכילתם יש השחתת הגוף (כגון: חטיפים, ממתקים, עוגות, מיצים וכו ). אם נשארו מאכלים מן הסוג הנ"ל בבית - האם חל עליהם האיסור או שאפשר לזרוק אותם?
תשובה: לך. אם נשארו מאכלים כאלה בביתך- סימן שאתה משתמש בהם, אז גם לגביהם יש איסור השחתה. אני לא חושב שכוונת התורה (הקב"ה, כמובן) היא לחפש אחרי מוצרי מזון שאינם בריאים אצל אחרים ולהשמיד אותם. העובדה היא שחלק גדול מהעולם אוכל אותם, וחי איתם, בבריאות סבירה, פחות או יותר. יש כאלה הסוברים כי אכילת בשר איננה בריאה לאדם. אז נרחיב את השאלה גם על מוצרי בשר שנשארו מסעודת שבת, ונזרוק אותם? לא נראה לי כל כך.
שאלה: בבקשה צריכה עזרה בשאלות האלה: לרב 1.מהי הסיבה שבגללה רצה פרעה לרדוף אחרי העם מהי הסביה שהתחרט? 2.מי סיפר לפרעה שעמ"י ברח?למה אמרו לו כי הוא ברח הרי זה לא נכון? 3.לא כתוב בתורה (בפשט) שפרעה עשה איתם הסכם לחזור אחרי 3 ימים אז מהיכן המקור? 4.למה פרעה הכין את רכבו הרי היו לו הרבה עבדים שיכלו להכין את רכבו? 5.כמה יצאו עם פרעה להלחם? 6.מזה רכב בחור? 7.מי הם השלישים?למה פרעה לוקח אותם איתו? 8.למה התכוון פרעה שאמר :"מה זאת עשינו כי שלחנו את ישראל מעבדנו" מדוע פרעה מגיב כך?
תשובה: השאלות שהבאת אינן מאוד מורכבות, ותוכלי למצוא את התשובות בעיון בפסוקי התורה בפרשה ובמפרשים המודפסים בחומש, לדוגמא ברש"י או ברמב"ן. אני בטוח שעם קצת מאמץ תצליחי. "יגעתי ולא מצאתי - אל תאמין, לא יגעתי ומצאתי - אל תאמין, יגעתי ומצאתי - תאמין". "לפום צערא - אגרא" (לפי מידת הצער שבהתאמצות - כך השכר). בהצלחה!
שאלה: דם בשבעת נקיים: הרב! אשתי ואני נשואים 8 חודשים ברוך ה! עד עכשיו אשתי נטלה גלולות למניעת הריון, והחלטנו שאנו מעוניינים להפסיק עם זה. לאחר שהיא הפסיקה החודש הופיעה לה מחזור כרגיל אחרי 4 ימים מסיום הגלולה האחרונה. לאחר שספרנו חמישה ימים, היה הפסק טהרה והתחלנו לספור שבעה נקיים. ביום החמישי לספירה אשתי התלוננה על כאבי בטן כמו של מחזור, ואכן בסוף היום ראתה דם. מבירור עולה כי אחרי שמפסיקים ליטול את הגלולה, אכן יכול להופיע דימום. השאלה היא מה הדין בסוף הדימום הזה אם אכן הוא נמשך כמה ימים? ידוע לי כי אם זה דימום חד פעמי, אז פשוט עושים שוב הפסק טהרה וסופרים שבעה נקיים. אך מה קורה אם הדימום ממשיך כמה ימים? האם גם פה ברגע שמפסיק הדם עושים מיד הפסק וסופרים שבעה נקיים, או שיש פה דין אחר. מראש, יונתן.
תשובה: וברכת ד  דם שהגיע תוך שבעה נקיים משעה שפוסק מתחילים למנות למחרת שבעה נקיים. בברכת התורה והארץ יהודה הלוי עמיחי מכון התורה והארץ
שאלה: שירות לאומי או אבא צבאי: בקרוב אני אמורה לעלות על מדים ואני התחזקתי ב"ה, בבית חילוני, שלא תומך בש"ל. בשביל אבא זה לא בא בחשבון. צבא זו לא שאלה, ואני מפחדת מהתוצאות של לצאת מול המילה שלו וללכת לשי"ל. מה עליי לעשות? מראש.
תשובה: אין ללכת לשירות צבאי, גם אם ההורים דורשים להיפך בתוקף. הסבירי במאור פנים ובכבוד לאבא את החלטתך לעשות שירות לאומי, ועמדי על זכותך ההלכתית-חוקית-מוסרית להכריע על חייך בגיל שמונה עשרה. היחס צריך להיות בכבוד ומורא, ובריבוי אהבה והבנה, אך בשורה התחתונה אינך הולכת לצבא. חיזקי ואימצי
שאלה: נדר: נדרתי נדר שבו אמרתי שלא אעשה את אותו הדבר אך לדאבוני עשיתי את אותו הדבר.מאז אני מרגיש מאוד לא שלם עם עצמי,מה אני אמור לעשות במקרה זה??
תשובה: יש לפנות בהקדם האפשרי לרב ולערוך התרת נדרים.
שאלה: גימל- גזל?: רציתי לשאול האם לקיחת גימל או יום מחלה (כשלא חולים.) לצורך יציאה ליום חופש, נחשב לגזל?
תשובה: וברכת ד  כן. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות דבש: דבש דבורים שנרכש באופן פרטי מבעל כוורת. 1. אלו בעיות כשרות עלולות להיות? 2. מכיון שבעל הכוורת אינו שומר מצוות, ייתכן שהדבש נרדה בשבת. האם ישנה בעיה מבחינה זו?
תשובה: באופן כללי דבש הוא מוצר שלא זקוק לכשרות אלא שהיום יש שמזייפים את ה"דבש" ומערבים גם דברים אחרים שאינם דבש ולכן יש לרכוש עם הכשר מוסמך.
שאלה: האם לספר לחברה או לא?: אני הייתי מכור להוצאת זרע לבטלה במשך שנים רבות. לפני שנה כשאני וחברה שלי חגגנו שנה ביחד הפסקתי ברוך ה. עכשיו אחרי שנה של תשובה, כשאני וחברה שלי קרובים לשלב של חתונה, אני רוצה להתוודות בפניה. כיצד אוכל לעשות זאת בלי שתיפגע ושתבין?
תשובה: לך, ראשית, כל הכבוד לך שהצלחת להפסיק להוציא זרע לבטלה, אין לנו מושג לאיזה רמות של קדושה וטהרה מגיע אדם שמצליח לעמוד בנסיונות כאלו ומתגבר עליהם, למרות שהנסיונות רק גוברים וגדלים. במקום שבעלי תשובה עומדים אין צדיקים גמורים יכולים לעמוד. לדעתי, אם הגעת למצבך הנוכחי, ואתה מרגיש שזה לא אמור להשפיע על הצד השני, וגם לא תופס מקום אצלך בנפש, עדיף לא לגלות, זה יכול ליצור מתחים מיותרים, והרגשות לא טובות של החברה, אשתך לעתיד, כלפיך, וחבל. לכן לדעתי, לא ברור שזה מוסיף בקשר, וגם כאלו דברים לא חייבים לספר (כמובן, אם עכשו אתה מחוץ לזה, כמו שכתבת). נכון, שאסור שיהיו סודות בין בני זוג, אבל אתה לא צריך לומר לאשתך אם היכית ילדים בגן ועכשו זה לא קשור אליך, וגם אם לפני עשר שנים גנבת עשרים שקל מהארנק של אבא שלך, כל אלו דברים שאינם מהווים סודות מכיון שהם לא תופסים כרגע מקום בנפש שלך. מה שכן, ניתן לומר, לא באופן מפורט ולא באופן ברור, אלא לומר משהו כמו שכמו שכל אחד נופל גם אתה נפלת לפעמים בכל מיני דברים שאינם מאה אחוז, כך נתת לה פתח להבין, ומצד שני לא חשפת יותר מדי את חטאיך. כמובן שחשוב שזה לא יאמר בצורה דרמטית מדי, כי אז זה ישמע כמשהו הרבה יותר קשה ממה שהוא באמת!! בנוסף יש ספר מעניין בשם מלמד התלמידים, שם בפרשת מקץ הוא אומר משהו מאוד מענין (בלשון שלי): אדם שחוטא בנעוריו, וכמעט כל נער אינו ניצול מחטא של העריות בגלל גודל היצר שיש לו! אבל אינו מתכוון למרוד בה, אלא להיפך, הוא מנסה לתקן, ואוהב את ה, ורק נופל ומרגיש שנפל, והוא מתקן את עצמו, הרי הוא עכשו צדיק, וזו הכוונה ש כל האומר דוד חטא אינו אלא טועה, מי שאומר שדוד חטא בגלל שרצה למרוד בה, טועה, דוד חטא בגלל שנמשך אחרי תאוותו, ולא בגלל מרד בה. ולכן גם חתן לובש בגדים לבנים, ועושים לו כמו יום כיפור, כדי להזכיר לו שיחזור בתשובה מכל העבירות האלו, ועכשו יתחיל התחלה חדשה. אני מצרף לך קישור מתשובה לפני 3 שנים עם המון תגובות של גולשים, אפשר להחכים  ) בעזרת ה, תזכה להקים בית בקדושה וטהרה וכבוד הדדי! בהצלחה עקיבא akivamakshivim gmail.com
שאלה: חלומות: בעלי ואנ י בהליכי פרידה כבר כמעט שנה אני חלמתי אתמול שאני והוא מתחתנים, אני בשמלה לבנה פשוטה אפילו מרכיבה משקפי ראייה, ואנחנו רצים ביחד בחושך כמו במעין מנהרה כזו או שביל ממש חשוך אני מרגישה בטוחה בזרועיותיו הוא עוזר לי לרוץ הוא מחזיק לי את היד ממש חזק ואני מרגישה שאני אוהבת אותו מאוד בחלום (גם במציאות עודני אוהבת ). אני חייבת לציין שאני ומשפחתו לא מסתדרים ואמא שלו לא אוהבת אותי כלל ומאוד בעד הגירושים ואם להשאר בחד רק בשביל הילדים. זה אינה הפעם הראשונה שאני חולמת עליו כאהוב מה זה אומר? מה עליי לעשות
תשובה: וברכת ד  יש לפנות ליועץ נשואין שמטפל בנושאים אלו (כדאי שיהיה שומר תורה ומצוות) כדי שיעזור לכם לשקם את חייכם המשותפים, נראה שיש בינכם הרבה יותר מחבר מאשר מפריד, אבל לצורך כך יש לפנות לייעוץ מקצועי. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הצבת תנור בבית: הרב ממסכת בבא בתרא פרק ב משנה ב למדנו שכאשר אדם מציב תנור בביתו הואצריך להקפיד על ארבע אמות מעל התנור ומתחתיו שלושה תפחים על מנת שלא יזיק התנור לשכנים הגרים מעליו או מתחתיו,ואפילו אם אין שכנים מעליו או מתחתיו הדלקה עלולה להזיק לשכנים שבסביבתו. על משנה זו ברצוננו לשאול מה קורה במצב בו אדם עובר לגור בדירה חדשה הממוקמת בבניין קומות ואין לו ארבע אמות להשאיר בין התנור לתקרה בשל צפיפות רבה של הדירה. מצד אחד אנו חושבות שעליו לגור בדירה ללא תנור, מפני שהמשנה כותבת:" לא יעמיד אדם תנור בתוך הבית,אלא אם כן יש על גביו גובה ארבע אמות" ומכאן אנו מבינות שאם אין עליו גובה ארבע אמות אסור להעמידו בבית. אך מצד שני אנו מתקשות להאמין שיאסרו על אדם להציב תנור בביתו-איך יבשל אוכל? נשמח אם תענה על שאלתנו וכן אם תוכל להפנות אותנו בבקשה למקורות עליהם מבוססת התשובה שלך. אדר כהן וערבה חנוך.
תשובה: מדובר בתנור ששכיח שהוא עושה שריפה. זה לא המצב בכיריים עליהם את מדברת, וממילא ההלכה כלל לא אסרה במקרה כזה, ולא חייבה ד  אמות.
שאלה: ללא נושא: מה הבעיה בלאכול דג ועוף?
תשובה: בס ד הגמרא אומרת ש"חמירתא סכנתא מאיסורא" (כלומר, לעתים יש להקפיד יותר במקום סכנה מאשר בעניינים של איסורים) - ולכן, אסור לאכול דג ובשר ביחד. נהוג לשטוף את הסכו"ם אחר אכילת הדג, ולאכול משהו או לשטוף את הפה, לפני אכילת בשר (שו"ע יו"ד סימן קט"ז).
שאלה: חרדל דיגון: קניתי חרדל דיג ון עם גרגירים שלמים. בהכשר בד"ץ ליאון צרפת, אנו משתדלים להקפיד על מהדרין. האם זה טוב?
תשובה: נחשב כמהדרין
שאלה: מוות: בזמן האחרון שמעתי סיפור על איש שלפני שהוא מת הוא ידע שהוא הולך למות, האים זה נכון שיודעים לפני שמתים? האים אפשר לשנות את גזר הדין? מאז ששמעתי את הסיפור יש לי הרגשה כזו וזה נורא מטריד אותי אני מקווה שתשובתך תעזור לי! מראש!
תשובה: לך. אכן, יש אנשים שמרגישים שמותם קרב. אך לעומתם, יש הרבה אנשים, שאין להם מושג שמותם קרב, ומותם בא להם בלי שהיו מוכנים לכך. תפילה מועילה תמיד, גם לגבי מי שמיתתו קרובה. חכמינו לימדו אותנו משמו של ישעיהו הנביא (מסכת ברכות, דף י א עמ  א ) "אפילו חרב חדה מונחת על צוארו של אדם אל ימנע עצמו מן הרחמים". האם התפילה תועיל לדחות את המוות? לא בטוח. אבל בטוח שתפילה מועילה. אני מאחל לך אריכות ימים ושנים.
שאלה: ???: אני בקשר רציני עם מישהו כבר שנה וחצי מפריע לי שהוא הפסיק ללמוד בכיתה ז והוא לא עשה צבא ומאז שאני מכירה אותו הוא עובד רק בעבודות מזדמנות והוא אף פעם לא עבד בעבודה קבועה, (רוב הזמן הוא לא עובד בכלל), הוא מתכנן לפתוח עסק בעתיד. אני מאמינה בו שהוא יצליח אבל בכל זאת נורא מפריע לי שהוא אף פעם לא היה במסגרת מסויימת. אני מפחדת שזה ישפיע על העתיד שהוא לא התמודד עם דברים כאלה. זה משהו שתמיד הפריע לי ואני לא יודעת אם אני צריכה לתת לו את החופש ואת הזמן שלו או להפסיק את הקשר. בינתיים כל הזמן הערתי לו לגבי זה והוא התעצבן עליי כל פעם שהעליתי את הנושא
תשובה: הלוואי והיה מישהו שהיה יודע לענות לך מה יהיה ביניכם בעתיד. יש אנשים טובי לב ובני זוג נפלאים - שאינם משכילים, והתקשו למצוא עבודה  יש מנכלי"ם שמרוויחים הון - והם בני זוג איומים. לכן, אני לא יודע לומר לך בוודאות מה לעשות. כל נישואין הם מסע אל הלוא-נודע, ואנחנו לא יודעים אם הם יעלו יפה או לא. אולם, אני מציע לך לקרוא את המכתב שלך שוב, ולשים לב לשני נושאים חשובים: הראשון, והחשוב ביותר, הוא השאלה האם אתם יודעים לדבר האחד עם השני, בלי להתעצבן ובלי להתרגז. האם את יודעת לדבר איתו בלי לפגוע, לדבר נקי וביושר, ולדון ביחד בשאלה, או שקשה לך, ואת לא יודעת לעשות את זה  האם הוא מוכן לדבר, לדון, לברר גם מה שקורה איתו, או שהוא מגיב קשות כשאת מדברת. אם אתם לא יודעים לדבר על נושאים כואבים האחד עם השני - איך תתחתנו? והדבר השני, מה שהיה בעבר זה לא כל כך חשוב. השאלה היא האם זה מלמד משהו על העתיד. בדקי היטב אם את נותנת בו אמון שאכן הוא ייכנס למסגרת של עסק, או שהוא סתם מתרץ תירוצים. ואז - תחליטי. האם עזרתי במשהו?
שאלה: הורדת משחקים   אפליקציות!:, הייתי מעוניין לשאול כמה שאלות : 1.אני רוצה להוריד משחקים במחשב, האם לפי התורה זה מותר? 2.האם מותר לפרוץ מכשיר אייפון? ולהוריד משחקים שעולים כסף? 3.האם מותר להוריד אפליקציות שעולות כסף דרך תוכנות כל שהם דרך המחשב לאייפון?, אביב.
תשובה: בס ד יש מאוד להחמיר בנושאים אלו- כל דבר שעולה כסף אין להוריד אותו בחינם, זהו גזל ממש, הן למחשב והן לאייפון. הרב אביע ד סנדרס
שאלה: טבעת נישואין: התחתנתי לפני מספר חודשים, בחרתי את טבעת הנישואין בפזיזות אני לא שלמה איתה לחלוטין! אני מעוניינת לשנות לה את העיצוב לחלק ופשוט האם לפי ההלכה מותר לשנות את העיצוב?
תשובה: בס ד אין כל בעיה. הרב אביע ד סנדרס
שאלה: הורדת משחקים   אפליקציות!: היי כבוד הרב, יש לי כמה שאלות שהייתי מעוניין שתענה לי אם תוכל! 1.האם מותר להוריד משחקים "פרוצים" שאנשים מפרסים הורדות שלהם? (כמובן שאלו משחקים שעולים כסף ופרצו אותם לחינם). 2.האם מותר לפרוץ אייפון? ולהוריד משחקים לאייפון דרך הפריצה? 3.האם מותר להעביר משחקים שעולים כסף לאייפון דרך תוכנה שעל המחשב? אני יסביר את עצמי אני פשוט לפעמים מהוריד ואז אני מרגיש כאילו זה דופק אותי. ואז אני מוחק! הייתי רוצה לדעת חד משמעית האם מותר או אסור?, אביב.
תשובה: א. למה שיהיה מותר? ב. למה שיהיה מותר? ג. השאלה לא ברורה דיה - האם העותק על המחשב חוקי? אם כן - הדבר מותר. אם לא - אסור.
שאלה: עזה: איך קראו לעזה בזמן התנ"ך שדוד המלך וכל גדולי ישראל שלטו פה איך קראו לערים ברצועת עזה? יש מפה?
תשובה: אני לא מבין את השאלה. מפות תוכל למצוא כאן:
שאלה: החלפת שם משפחה לאחר גרושין: לכם אני גרושה 11 שנה ונשארתי עם השם משפחה של הגרוש שלי, האם החלפת שם משפחה לשמי הקודם לפני נשואי או שם משפחה אחר רצוי,מותר? הנני מתלבטת בנושא.אשמח שתעזרו לי להחליט מראש א.
תשובה: זו הכרעה שלך בלבד. אם את חשה שייטב לך אם תחליפי את שם המשפחה - עשי זאת, והרגישי טוב יותר.
שאלה: צ ט מעורב.: אני גולש באינטרנט במספר פורומים, המנוהלים ע י יהודים יראי שמים, ובהם גולשים אנשים דתיים. הגלישה בפורום היא אנונימית לחלוטין, מלבד רצונו של המשתמש. המצב הוא כזה שאם אינך מכר מישהו באופן אישי- גם אם הוא אמר לך שהוא ממגדר מסוים (נער נערה) ייתכן (אם כי לא נפוץ) שזאת לא האמת. בפורום לעיתים קרובות מועלים נושאים רגישים ואישיים. לגוף השאלה: קיים בפורום אופציה של שיחה אישית, ללא וידיאו כמובן. צ ט. האם דבר זה מותר או אסור בין בן לבת? מה הדין כאשר אני מכיר אותו ה במציאות? הפורום המדובר:
תשובה: לך. שיחה אינטימית, גם זו העוסקת בדברים אישיים ביותר של המספר- מותרת, גם אם מי שמקבל הדברים רואה אותך, וגם אם אינו רואה אותך. לדבר על אחרים, אם מקבל הדברים יודע במי מדובר- זו כבר בעיה, כי יש בזה, לפחות, רכילות. שיחה שיש בה ברורים אישיים עם בן המין השני- יכולה להיות לגיטימית, אם היא לא גולשת לתחום של מציצנות, חטטנות וחוסר צניעות.
שאלה: פגם הברית - איך אפשר לחזור בתשובה לגמרי? לבנים: אני ילד דתי בן 14 ואני לא יודע איך ולמה באמת שאני מאוד מצטער על הרגע הזה אבל נגררתי לאתרים לא צנועים ובטעות הוצאתי זרע לבטלה אני כל כך עצוב ומבואס לא יודע אני רוצה לכפר ושלא יהיה לי על זה חטא אפשר אפשר איכשהו לחזור בתשובה לגמרי? מה צריך לעשות? וזה לא יזכר לי? אני מאוד דואג אני מוכן לעשות הכל בשביל שהקב"ה יסלח לי בבקשה תענו לי זה מאוד חשוב לי
תשובה: לק"י לשואל הגיבור! עוד לפני התשובה סליחה שהתעכבנו עם התשובה. מראש אני אומר שאין לי תשובה לכל אבל יחד ננסה להגיע לתשובה לשאלותיך מתוך מה שכתבת, מתוך מה שגם עולה בין השורות שמראים אדם מדהים שמשתדל להיות חוזר בתשובה, להיות בעל תשובה כי מתוך מה שאתה כותב עולה שיש פה חרטה, וממה שהבנתי גם עזיבת החטא. בנוסף, יש פה גם וידוי וקבלה לעתיד. יותר מכך, יש פה אדם, אתה, שרוצה באמת להתנקות ולהוריד את מה שהחטא נותן להרגיש. זה מדהים! אז מה עושים כדי לחזור בתשובה? ארבעת השלבים האלה, חרטה, עזיבת החטא, וידוי וקבלה לעתיד מבטאים באמת את ההתנקות מהחטא וההינתקות ממנה וכל זה חלק מכך שאנחנו רוצים לשוב בתשובה ולהיות יותר קרובים לקב"ה. כשרוצים להתקרב לקב"ה מתוך מקום של נפילה צריך לזכור שיש שני צדדים. יש צד של "סור מרע" אך גם צד של "עשה טוב". עשיית הטוב הוא כשלוקחים את הכוחות והרצונות האלו שבנו, כוחות שבמקרה הזה מבטאים יצירה ובנין, למקום חיובי. ובאמת, הקיצור שולחן עורך שכתב הרב גאנצפריד זצ"ל בסימן קנ"א, סעיף ז  הוא כותב רשימה של תיקונים. בין היתר הוא כותב "להרבות בצדקה לעניים, לשמור שבת כהלכתו ולענגו ולהדליק נרות הרבה, לכבד ולאהוב לומדי תורה, להתפלל בכוונה ובבכי". כשאני מסתכל במה שהוא הביא אני רואה דברים ש לוקחים את הכוחות חיים שלנו למקום של נתינה לאחר ולכיבוד הקב"ה והתחברות אל הקודש. ההתחברות לקב"ה הוא לא רק בשבת או דרך השיחה שלו איתנו, בלימוד התורה וכיבוד לומדי תורה. ההתחברות היא אליו היא גם בשיחה שלנו איתו שזה בעצם התפלה. תפלה כנה ועמוקה ככל שאנחנו יכולים. התפלה בכוונה ובבכי, בכי אמיתי שמגיע מתוך עומק הכאב שהתרחקנו מהקב"ה בחטא. הרב גאנצפריד זצ"ל ממשיך שם מביא עוד עצה שיש בה אולי גם צד של תיקון לכך שהרבה פעמים החטאים שאנחנו עושים נעשים בחשק עז כזה. משהו שתופס את כל הריכוז שלנו. הרב גאנצפריד זצ"ל כותב "כאשר יעשה איזה מצוה יעשה בכח ובזריזות עד שיתחמם בה" וגם מסיים שם "לאהוב ולרדוף " - אולי על פי המשך הפסוק "סור מרע ועשה טוב בקש ורדפהו". אני לא יודע מה חשבונות שמים ואיך בדיוק קובעים אם אדם חזר בתשובה שלמה אבל אני יודע שכאשר אנחנו מחפשים איך לתקן את עצמנו, איך להיות קרובים לה  מתוך קיום מצוותיו. כשאנחנו מחפשים איך לתקן עולם למרות הנפילות אז יש מקום לסליחה כי אנחנו מראים שזה שנפלנו, זה שחטאנו זה לא מי שאנחנו וזה לא מי שאנחנו רוצים להיות. יותר מכך, אנחנו מראים שאנחנו לא רק קמנו אלא מתוך המקום הזה גילינו קשר יותר עמוק ויותר חזק עם הקב"ה. זה חלק מהכח שיש לנו בזכות שנתן לנו הקב"ה על ידי התשובה להפוך זדונות לזכויות. כשאנחנו מצליחים לתפוס את הרצון הביא אותנו ליפול ולכוון אותו לתועלת, לבנין. לטוב. זה משהו שהרב קוק זצ"ל מלמד אותנו באורות התשובה בפרק ט  (ויש שם כמה פסקאות שמדברות על זה). את כל הדברים האלו אפשר להרחיב עוד ועוד אבל בתמציתיות זה באמת "סור מרע ועשה טוב בקש שלשום ורדפהו" וההידבקות בה  בכל מה שאנחנו עושים. שוב פעם מחילה שלקח לנו קצת זמן לענות ומקווים שהדברים עזרו. אם צריך עצות או שיש עוד שאלות או הבהרות למה שכתבנו, בשמחה רבה. אשריך צדיק! נתנאל netanelweil gmail.com